సి.సి. పాటిల్

చంద్రకాంతగౌడ చిన్నప్పగౌడ పాటిల్  కర్ణాటక రాష్ట్రానికి చెందిన రాజకీయ నాయకుడు. ఆయన నార్గున్డ్ అసెంబ్లీ నియోజకవర్గం నుండి మూడుసార్లు సార్లు ఎమ్మెల్యేగా గెలిచి,  ప్రస్తుతం బసవరాజు బొమ్మై మంత్రివర్గంలో ప్రజాపనుల శాఖ మంత్రిగా భాద్యతలు నిర్వహిస్తున్నాడు.

రాజకీయ జీవితం
సి.సి. పాటిల్ బీజేపీ పార్టీ ద్వారా రాజకీయాల్లోకి వచ్చి 2004లో జరిగిన అసెంబ్లీ ఎన్నికల్లో బీజేపీ తరపున నరగుండ అసెంబ్లీ నియోజకవర్గం నుండి పోటీ చేసి గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2008లో జరిగిన ఎన్నికల్లో రెండోసారి వరుసగా ఎమ్మెల్యేగా గెలిచి డి.వి.సదానంద గౌడ, బి.ఎస్.యడ్యూరప్ప మంత్రివర్గంలో 2010 సెప్టెంబర్ 22 నుండి  2012 ఫిబ్రవరి 9 వరకు మహిళా శిశు సంక్షేమ అభివృద్ధి శాఖ మంత్రిగా పని చేశాడు. 

సి.సి. పాటిల్ 2013లో జరిగిన ఎన్నికల్లో ఓడిపోయి అనంతరం 2018లో జరిగిన అసెంబ్లీ ఎన్నికల్లో మూడోసారి ఎమ్మెల్యేగా గెలిచి బి.ఎస్.యడ్యూరప్ప మంత్రివర్గంలో బొగ్గు గనులు & జియాలజి, అటవీ & పర్యావరణ, చిన్న తరహా పరిశ్రమల మరియు ఐటీ & పౌర సంభంధాల శాఖల మంత్రిగా పని చేసి ఆ తరువాత 4 ఆగష్టు 2021 నుండి  బసవరాజు బొమ్మై మంత్రివర్గంలో ప్రజాపనుల శాఖ  మంత్రిగా భాద్యతలు నిర్వహిస్తున్నాడు.

మూలాలు

కర్ణాటక రాజకీయ నాయకులు
కర్ణాటక వ్యక్తులు
1958 జననాలు
భారతీయ జనతా పార్టీ రాజకీయ నాయకులు